# aria2 🛠️

Nicholas Logozzo
2023-2024
Nicholas Logozzo
2023-2024

Creative Commons Attribution 4.0 International License

Jozef Gaal
preklady@mayday.sk 2024

# aria2

Na tejto stránke sú vysvetlené všetky možnosti konfigurácie aria2 v časti Nastavenia v aplikácii Parabolic.

# Použiť aria2

Ak je táto možnosť zapnutá, aplikácia Parabolic použije aria2 na sťahovanie médií.

Použitím aria2c môže dôjsť k zvýšeniu rýchlosti sťahovania, priebeh sťahovania sa ale nebude zobrazovať v používateľskom rozhraní.

Predvolené: Vypnuté

# Maximálny počet pripojení na server

Táto funkcia sa používa iba vtedy, keď je zapnuté používanie aria2. Táto možnosť je rovnaká ako príznak `x` odovzdaný do aria2c.

Maximálny počet pripojení, ktoré je možné použiť na jeden server. Musí to byť celočíselná hodnota od 1 do 32.

Predvolené: 16

# Minimálna veľkosť rozdelenia

Táto funkcia sa používa iba vtedy, keď je zapnuté používanie aria2. Táto možnosť je rovnaká ako príznak `k` odovzdaný do aria2c.

Minimálna veľkosť v MiB, na ktorú sa má súbor rozdeliť. Musí to byť celočíselná hodnota od 1 do 1024.

Predvolené: 20